Lingua Nanticoke

Lingua Nanticoke est exstincta lingua Algonquiana olim in usu in Delavaria et Terra Mariae.Raymond G. Gordon, Jr, ed., Ethnologue: Languages of the World, ed. 15a (Dallas: Summer Institute of Linguistics, 2005). Eadem lingua in usu etiam fuit a nonnullis tribubus propinquis, inter quas tribus Nanticoke (principatus regnans), Choptank, Assateague, et probabiliter etiam Piscataway et Doeg.

Vocabularium
Nanticoke aliquando habetur dialectos linguae Delavariae, sed vocabularium fuit distinctissimum, ut nonnulla glossaria brevia monstrant, omnia linguae quae supersunt. Unum est index centum quadraginta sex verborum, a Ioanne Heckewelder, missionario Moraviano anno 1785 compositus, ex conloquio cum principe Nanticoke, tum in Canada habitante.Heckewelder 2003. Aliud est index trecentorum verborum anno 1792 perscriptus a Gulielmo Vans Murray, tum repraesentativus Civitatum Foederatarum, Thoma Jeffersonio suadente. Murray indicem fecit ex homine Nanticoke in Comitatu Dorchester Terrae Mariae, parte patriae historicae.Thomas Jefferson, Minor Vocabularies of Nanticoke-Conoy. American Language Reprints. (Evolution Pub & Manufacturing, 2003, ISBN 9781889758459).

Nanticoke hodierna
Grex hominum Nanticoke in vico Millsboro Delavariae, cum auxilio locutoris linguae similis Anishnabay, anno 2007 convenerunt ad redintegrandam linguam, vocabulario Thomae Jeffersonii utentes. 

Adnotationes

Bibliographia
Heckewelder, John. 2003. Heckewelder's Vocabulary of Nanticoke. American Language Reprints, 31. Evolution Pub & Manufacturing. ISBN 9781889758305.

Nexus externi
 Custom lexicon: The Interactive ALR – includes all known Nanticoke data
 Native Languages of the Americas: Nanticoke (Southern Delaware)
OLAC resources in and about the Nanticoke language

Categoria:Linguae Algonquianae Orientales
Categoria:Linguae Civitatum Foederatarum